Tiiu Uusküla

Tiiu Uusküla (sündinud 21. veebruaril 1947 Kadrinas) on eesti koduloolane. 

Ta on pikka aega jäädvustanud ja vahendanud Kadrina kodulugu.

Haridus
Ta õppis Kadrina Keskkoolis 1954–1965, Tartu Riikliku Ülikooli ajalooteaduskonnas 1967–1971 ja Vinni Näidissovhoostehnikumis raamatupidamise erialal 1979–1981Kadri Haavajõe, "Tiiu Uusküla kõnnib koduloolistel vagudel" Virumaa Teataja, 5. aprill 2008. Viimase kõrvalt töötas ta 32 aastat Tarbekeemia Tootmiskoondises Flora, mis oli Kadrina üks suuremaid tööandjaid.

Ühiskondlik tegevus
Uusküla on Neeruti Seltsi esimees ja Kadrina Keskkooli Vilistlaskogu juhatuse liige. Ta on endine Kadrina Raamatusõprade Ühingu allorganisatsiooni juht ja Kadrina valla raamatukogu nõukogu liige. On kuulunud Kadrina Muinsuskaitse Klubisse, mis taastas Kadrina Vabadussõja mälestussamba. Kuulub Kadrina Õpetajate-Pensionäride Seltsingusse.

On kuulunud ka kahes koosseisus Kadrina küla rahvasaadikute nõukokku ning olnud Kadrina Vallavolikogu kultuurikomisjoni liige.

Alates 2001. aastast on ta teinud kaastööd Kadrina vallalehele Kodukant.

Tunnustus
Kadrina kandi koduloo uurimise ja talletamise eest anti talle 2021. aasta alguses esimene Kadrina valla elutööpreemia.Kodukant veebruar 2021. Lk 1 ja 4.

Isiklikku
Tiiu Uusküla on fotograaf Heinrich Kruusvaldi tütarTiiu Uusküla – naine, kes teab Kadrinast kõike, Kodukant, veebruar 2021.

Viited

Kategooria:Eesti koduloolased
Kategooria:Sündinud 1947